*OŠ NEORIĆ – SUTINA NEORIĆ*

*Neorić 43, NOERIĆ 21247*

**KLASA: 112-02/24-01/1**

**URBROJ: 2181-279-23-4**

U Neoriću, 21.03.2024.g.

Na temelju članka 107. Stavka 9. Zakona o odgoju i obrazovanju u osnovnoj i srednjoj školi( Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 156/23) i članka 16. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Neorić- Sutina, Neorić, a vezano uz raspisani natječaj za zasnivanje radnog odnosa na radnom mjestu **stručnog suradnika/ce knjižničara/ke** objavljenog dana **07. ožujka 2024. godine.**

Posebno povjerenstvo za procjenu i vrednovanje kandidata za zapošljavanje objavljuje

**ODLUKU**

o načinu i području procjene odnosno vrednovanja kandidata

**PRAVILA:**

Sukladno odredbama Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Neorić- Sutina, Neorić obavit će se procjena odnosno vrednovanje kandidata.

Način procjene odnosno vrednovanje bit će obavljeno putem usmenog testiranja.

Područje procjene odnosno vrednovanja bit će poznavanje propisa koji se odnose na djelatnost stručnog suradnika knjižničara/ke.

Kandidati su obvezni pristupiti procjeni odnosno vrednovanju. Ako kandidat ne pristupi procjeni odnosno vrednovanju, smatra se da je odustao od prijave na natječaj.

Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje prije testiranja identitet kandidata.

Procjeni odnosno vrednovanju ne mogu pristupiti kandidati koji ne mogu dokazati identitet i osobe za koje je Posebno povjerenstvo za procjenu i vrednovanje kandidata za zapošljavanje utvrdilo da ne ispunjava formalne uvjete iz natječaja te čije prijave nisu pravodobne i potpune.

Nakon utvrđivanja identiteta Povjerenstvo za procjenu i vrednovanje kandidata započet će sa usmenim i pojedinačnim testiranjem kandidata.

Za vrijeme testiranja nije dopušteno:

* Koristiti se bilo kakvom literaturom odnosno bilješkama
* Koristiti mobitel ili druga komunikacijska sredstva

Ukoliko kandidat postupi suprotno pravilima procjene odnosno vrednovanja bit će udaljen te time izgubiti pravo na daljnje testiranje.

**NAČIN TESTIRANJA:**

Procjena kandidata sastoji se od:

* **Usmenog testiranja**

Nakon obavljene procjene odnosno vrednovanja, Posebno povjerenstvo za procjenu i vrednovanje kandidata za zapošljavanje utvrđuje rezultat procjene odnosno vrednovanje za svakog kandidata za zapošljavanje, te utvrđuje rang liste kandidata, ravnatelj odlučuje kojeg najbolje rangiranog kandidata predložiti Školskom odboru za zasnivanje radnog odnosa.

Pravni i drugi izvori za pripremu kandidata za procjenu odnosno vrednovanje za:

* **Stručnog suradnika/cu - knjižničara/ku :**

1. Zakon o odgoju i obrazovanju u osnovnoj i srednjoj školi

(NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19, 64/20, 151/22, 156/23)

1. Statut OŠ Neorić- Sutina, Neorić
2. Pravilnik o radu školske knjižnice OŠ Neorić – Sutina , Neorić
3. Zakon o knjižnicama i knjižničnoj djelatnosti ( NN 17/19, 98/19,114/22)
4. Standard za školske knjižnice ( NN 61/2023)

Izrazi koji se koriste u ovoj Odluci, a koji imaju rodno značenje, bez obzira na to jesu li korišteni u muškome ili ženskome rodu obuhvaćaju na jednak način i muški i ženski rod.

Odluka o načinu i području procjene odnosno vrednovanja kandidata bit će objavljena na mrežnoj stranici Osnovne škole Neorić- Sutina <http://os-neoric-sutina.skole.skole.hr/natjecaj> i na oglasnoj ploči Osnovne škole Neorić- Sutina dana 22.03.2024.g.

Povjerenstvo za procjenu i

vrednovanje kandidata za zapošljavanje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dostaviti:

1.Oglasna ploča škole i mrežna stranica škole

2.Arhiva škole